་ལམ་དུ་ནས། རྩོད་འདི་སེལ་བྱེད། །
ཅེས་མིག་དབང་མེད་པར་རྨི་ལམ་དུ་སྔོ་སོགས་སྣང་བའི་ཡིད་འབྱུང་བ་ལྟར་ཀུན་
གཞིའི་སྟེང་གི་དོན་སྣང་གི་བག་ཆགས་སྨིན་པ་ལས་དབང་བོར་སྣང་བ་མིན་པ་ཕྱི་རོལ་
257

དོན་གྱི་མིག་མེད་ན་ལོང་བ་ལ་ཡང་སད་པའི་གནས་སྐབས་ལྟར་སྔོ་སོགས་གསལ་བར་
སྣང་བའི་མིག་ཤེས་ཅིའི་ཕྱིར་མི་སྐྱེ་ཞེས་མགོ་མཚུངས་ཀྱི་རིགས་པ་འཕང་བ་རེད་
གསུངས། འདི་དག་ལ་རྒྱལ་མཁན་ཆེན་རིན་པོ་ཆེས། རྣམ་ཤེས་ལས་དབང་དོན་ཐ་དད་
མེད་པའི་ལན་དགག་པར། སེམས་ཙམ་པའི་འདོད་པ་བརྗོད་པ་ནི། མིག་བློ་སྐྱེ་བ་
སོགས་ཏེ། འདི་བའི་ལུགས་ལ་མིག་བློའམ་མིག་གི་རྣམ་ཤེས་སྐྱེ་ཚུལ་ནི། རྣམ་ཤེས་སྔ་
མ་འགག་བཞིན་པའི་དེ་མ་ཐག་རང་གི་ནུས་པའམ་བག་ཆགས་ཀུན་གཞི་ལ་བཞག་པ་
དེ་སྨིན་པ་ལས་དམིགས་རྐྱེན་དེ་མ་ཐག་རྐྱེན་ཀུན་
་མ་ཐག་རྐྱེན་ཀུན་ལས་མིག་གི་རྣམ་ཤེས་སྐྱེ་བར་
འགྱུར་ལ། མིག་གི་རྣམ་ཤེས་དེའི་རྟེན་དུ་གྱུར་བའི་ནུས་པ་དེ་ལ་མིག་དབང་ཞེས་བྱ་
བར་རྟོགས་པའམ་འདོད་ལ། འདི་ན་དེ་འདྲའི་མིག་དབང་ལས་བྱུང་བའི་མིག་ཤེས་ཕྱི་
དོན་དུ་གྲུབ་པའི་གཟུང་བ་མེད་པར་རྣམ་ཤེས་རང་གི་ས་བོན་ཀུན་གཞི་ལ་བཞག་པ་
ལས་སྔོ་སེར་ལ་སོགས་པའི་སྣང་བ་འབྱུང་བ་མ་རྟོགས་པར་སྐྱེ་བོ་འདི་ཐམས་ཅད་ཀྱིས་
ཕྱི་རོལ་གྱི་གཟུང་བ་ཡོད་ཅེས་མངོན་པར་ཞེན་པ། དཔེར་ན་རྨི་ལམ་དུ་གཟུགས་ཕྱི་
དོན་དུ་གྲུབ་པ་མེད་པར་རང་གི་ནུས་པ་སྨིན་པ་ལས་བྲག་ཕུག་ཏུ་གླང་ཆེན་གྱི་ཁྱུ་
འཁྲིགས་པའི་རྣམ་པ་ཅན་གྱི་རྣམ་ཤེས་འབྱུང་བ་དེ་བཞིན་དུ་སད་པའི་སྐབས་འདིར་
ཡང་ཕྱི་དོན་དུ་གྲུབ་པའི་སྔོ་སེར་སོགས་ཀྱི་ཡུལ་མེད་པར་རྣམ་ཤེས་འབྱུང་བ་ཡོད་དོ་ཞེ་
ན། དེ་འགོག་པ་ནི། ཇི་ལྟར་མིག་མེད་སོགས་ཏེ། ཇི་ལྟར་ཏེ་དཔེར་ན་མིག་དབང་མེད་
པར་རྨི་ལམ་དུ་སྔོ་སེར་སོགས་སྣང་བའི་རྣམ་ཤེས་འབྱུང་བ་དེ་བཞིན་དུ་གཉིད་སད་
པའི་ལོང་བ་ལ་ཡང་ཀུན་གཞིའི་སྟེང་གི་གཟུགས་སོགས་སྣང་བའི་བག་ཆགས་སྨིན་པ་
ལས་གཟུགས་མཐོང་བའི་རྣམ་ཤེས་ཅིའི་ཕྱིར་མི་སྐྱེ། གལ་ཏེ་ཁྱོད་ལྟར། རྨི་ལམ་གྱི་ཚེ་
སྔོ་སོགས་སྣང་བའི་དྲུག་པ་ཡིད་ཀྱི་ཤེས་པའི་ནུས་པ་སྨིན་པ་ཡོད་ལ། སད་པ་ལ་མེད་
པར་གྱུར་ན་དྲུག་པ་ཡིད་ཤེས་ལ་གཟུགས་སོགས་སུ་སྣང་བའི་ནུས་པ་སད་པའི་ལོང་བ་
258

ལ་མེད་པ་ལྟར་རྨི་ལམ་གྱི་ཚེ་ཡང་མེད་ཅེས་སྨྲས་ན་མི་རིགས་པ་ཅི་ཡོད། དེའི་ཕྱིར་
མིག་མེད་པ་སད་པའི་ལོང་བ་འདི་ལ་དོན་སྣང་གི་བག་ཆགས་སྨིན་པ་རྒྱུ་མིན་པ་ལྟར་
རྨི་ལམ་དུ་ཡང་གཉིད་ནི་རང་ངོས་ནས་གྲུབ་པའི་གཟུགས་མཐོང་བའི་རྒྱུ་མ་ཡིན་ནོ། །
བག་ཆགས་རྫུན་པ་ལས་རྨི་ལམ་གྱི་དོན་སྣང་གི་ཤེས་པ་རྫུན་པ་སྐྱེ་བ་དེའི་ཕྱིར་རྨི་ལམ་
དུ་ཡང་བདེན་པར་མ་གྲུབ་བརྫུན་པའི་ཡུལ་ཅན་རྨི་ལམ་གྱི་ཡུལ་དབང་རྣམ་ཤེས་
གསུམ་ཁས་བླང་ངོ་། །དེ་ལྟར་གོང་འོག་ཐམས་ཅད་དུ་སེམས་ཙམ་པ་འདིས་དབུ་མ་བ་
ལ་ལན་གང་དང་གང་བཏབ་པ་དེ་དང་དེ་ནི་སྔར་གྱི་བསྒྲུབ་བྱ་ཚད་མས་མ་གྲུབ་པ་དེ་
དང་མཚུངས་པས་ན་རྣམ་རིག་ཙམ་དུ་སྨྲ་བའི་རྩོད་པ་འདི་ཁོ་བོས་སེལ་བའམ་འགོག་
པར་བྱེད་དོ། །ཞེས་པའི་དོན་ཡིན་གསུངས། གཉིས་པ་སེམས་ཙམ་པའི་ལུགས་བཀག་པ་
ལ་ལུང་གི་གནོད་པ་མེད་པར་བསྟན་པ་ནི། སངས་རྒྱས་རྣམས་ཀྱིས་ནི། །འགར་ཡང་
དངོས་པོ་ཡོད་ཅེས་མ་བསྟན་ཏོ། །ཞེས་དངོས་པོ་རང་བཞིན་གྱིས་ཡོད་ཡོད་འདྲ་བར་
རྒྱས་རང་གིས་ཞལ་གྱིས་བཞེས་པ་མིན་ནོ། །འདི་ལ་རྒྱལ་མཁན་ཆེན་རིན་པོ་ཆེས།
བསྟན་པ་ཐམས་ཅད་གཞན་དྲང་བའི་དོན་མ་གཏོགས་དོན་དངོས་གནས་ལ་སངས་
ཆོས་རྣམས་རང་མཚན་གྱིས་གྲུབ་པ་བཀག་པ་ལ་ལུང་གིས་གནོད་པའང་མེད་དེ།
སངས་རྒྱས་རྣམས་ཀྱིས་ནམ་ཡང་དངོས་པོ་བདེན་པར་གྲུབ་པ་ཡོད་ཅེས་སྒྲ་ཇི་བཞིན་
པའི་ལུང་ལས་མ་གསུངས་པའི་ཕྱིར། ཞེས་པའི་དོན་ཡིན་གསུངས། གོང་གི་གསུམ་པ་
དེ་ལྟར་བཀག་པ་དང་མི་སྡུག་པ་བསྒོམ་པ་མི་འགལ་བར་བསྟན་པ་ནི། རྣལ་འབྱོར་བ་
ཡི་ནས། རྣག་བློ་ཡང་། །ཞེས་མི་སྡུག་པའི་ཏིང་ངེ་འཛིན་བསྒོམ་པའི་རྣལ་འབྱོར་བར་
གཞི་དེར་ཀེང་རུས་མེད་ཀྱང་དེ་ཉིད་གསལ་བར་སྣང་བའི་ཤེས་པ་འབྱུང་བ་ཇི་ལྟར་
ཡིན། ཕྱི་རོལ་མེད་པར་ཤེས་པ་འབྱུང་བ་མིན་ནམ་ཞེ་ན། དེ་ལྟ་ན་ཏིང་ངེ་འཛིན་བསྒོམ་
པ་ལ་མ་ལྟོས་པར་ཐམས་ཅད་ལ་ཀེང་རུས་མཐོང་བ་འབྱུང་དགོས་པ་ལས་དེ་མི་འབྱུང་
259

བས་སོ། །འདི་ལ་རྒྱལ་མཁན་ཆེན་རིན་པོ་ཆེས། མི་སྡུག་པ་བསྒོམ་པའི་རྣལ་འབྱོར་བ་
རྣམས་ཀྱིས་བླ་མའི་མན་ངག་ལ་བརྟེན་ནས་ས་གཞི་ཐམས་ཅད་ཀེང་རུས་ཀྱིས་ཁྱབ་
པར་མཐོང་བ་དེའི་ཚེ་ཡང་ཡུལ་དབང་རྣམ་ཤེས་གསུངས་པ་བཞིན་གྱིས་གྲུབ་པའི་སྐྱེ་
བ་མེད་དེ། ཏིང་ངེ་འཛིན་དེ་ལོག་པའམ་ཡུལ་རྫུན་པ་ཡིད་ལ་བྱེད་པར་མདོ་ལས་བསྟན་
པའི་ཕྱིར་དང་། ཡུལ་དང་ཡུལ་ཅན་རང་བཞིན་གྱིས་གྲུབ་ན་དེ་ཁོ་ན་ཉིད་ཀྱི་ཡུལ་ཅན་
དུ་འགྱུར་བའི་ཕྱིར་ན་མི་སྡུག་པ་བསྒོམ་པའི་ཡུལ་དེར་ཅིག་ཤོས་དེ་དག་མི་བསྒོམ་པའི་
གང་ཟག་ལ་ཡང་སྣང་བ་དེ་ལྟར་འཆར་བར་འགྱུར་ཏེ། བསྒོམ་པ་ལ་མ་ལྟོས་པར་རང་
བཞིན་གྱིས་གྲུབ་པའི་ཕྱིར། དེ་བཞིན་དུ་རབ་རིབ་ཅན་གྱི་ཤེས་པ་དང་མཚུངས་པའི་ཆུ་
ཀླུང་རྣག་ཁྲག་ཏུ་མཐོང་བའི་ཡི་དྭགས་ཀྱི་ཤེས་པ་སོགས་ཀྱང་ཕྱི་རོལ་མེད་པའི་ཤེས་པ་
བདེན་གྲུབ་ཀྱི་དཔེར་མི་རུང་ཞེས་པའི་དོན་ཡིན་གསུངས། གཉིས་པ་དེ་དག་གི་དོན་
བསྡུ་བ་ནི་མདོར་ན་ཇི་ལྟར་ཤེས་བྱ་ནས། ཤེས་པར་གྱིས། །ཞེས་ཤེས་བྱ་རང་བཞིན་མེད་
པ་ལྟར་བློ་ཡང་རང་བཞིན་གྱིས་མེད་ཅེས་སེམས་ཙམ་པའི་ཕྱི་རོལ་དོན་སྣང་གི་བློ་རང་
བཞིན་གྱིས་མེད་པ་ལ་བྱེད་དོ། །གཉིས་པ་གཞན་དབང་རང་བཞིན་གྱིས་ཡོད་པའི་སྒྲུབ་
བྱེད་དགག་པ་ལ་གཞན་དབང་གི་སྒྲུབ་བྱེད་རང་རིག་དགག་པ། སེམས་ཙམ་པའི་
ལུགས་བདེན་པ་གཉིས་ཆར་ལས་ཉམས་པར་བསྟན་པ། དེས་ན་ཀླུ་སྒྲུབ་ཀྱི་ལུགས་ཁོ་
ནའི་རྗེས་སུ་འབྲངས་པར་རིགས་པ། གཞན་དབང་དང་འཇིག་རྟེན་གྱི་ཐ་སྙད་འགོག་
པ་མི་མཚུངས་པར་བསྟན་པ་བཞི། དང་བོ་ལ་གཞན་དབང་གི་སྒྲུབ་བྱེད་དྲིས་ནས་
དགག་པ། དེའི་ལན་དགག་པ། རིགས་པ་གཞན་གྱིས་ཀྱང་རང་རིག་མི་འཐད་པར་
བསྟན་པ། གཞན་དབང་རང་བཞིན་གྱིས་གྲུབ་པ་མོ་གཤམ་གྱི་བུ་དང་མཚུངས་པར་
བསྟན་པ་བཞི། དང་བོ་ནི། གལ་ཏེ་གཟུངས་མེད་ནས། མྱོང་བར་གྲུབ་མ་ཡིན། །ཞེས་
རང་རིག་ཡོད་པའི་སྒྲུབ་བྱེད་སྤྱིར་ཡུལ་ལ་མྱོང་བ་གཅིག་ཡོད་དགོས་ལ། དེ་མེད་ན་
260

ཡུལ་དེ་ཤེས་པར་མི་འགྱུར།
སྔར་ཤེས་སོ་ཞེས་དྲན་དགོས་པས་སྔར་མྱོང་མེད་ན་དྲན་
པར་མི་འགྱུར། སླར་ཡུལ་མཐོང་བ་དྲན་རྒྱུ་ཡོད་པ་མྱོང་བ་ཡོད་པའི་རྟགས། མྱོང་བ་
ཡོད་ན་དེ་དང་བདག་ཉིད་གཅིག་པའི་རང་རིག་གིས་མྱོང་བ་ལས་གཞན་རིག་ཐུག་
མེད་ཀྱིས་ཁེགས་པར་བཤད། གཉིས་པ་དེའི་ལན་དགག་པ་ལ་དངོས་དང་། རང་རིག་
མེད་ཀྱང་དྲན་པ་སྐྱེ་ཚུལ་གཉིས། དང་བོ་ནི། གལ་ཏེ་ཕྱི་དུས་ནས། དག་ཀྱང་འཇོམས། །
ཞེས་མྱོང་དྲན་རང་བཞིན་གྱིས་གཞན་དུ་དབུ་མ་རང་རྒྱུད་པ་མན་ཆད་ཀྱིས་འདོད་པ་
དེ་ལྟར་ཁས་བླངས་ན་ཕན་ཚུན་འབྲེལ་མེད་དུ་དབུ་མ་བའི་རིགས་པའི་འཕུལ་གྱིས་
བསྒྲུབས་ཏེ། ཕན་ཚུན་འབྲེལ་མེད་མྱོང་ན་བྱམས་པས་མྱོང་བ་ཉེར་སྦས་ཀྱིས་དྲན་པར་
ཐལ་བའི་སྐྱོན་བརྗོད་པ་ཡིན་གསུངས། གཉིས་པ་ནི། གལ་ཕྱིར་གང་གི་ནས། ཚུལ་
ལུགས་ཡིན། །ཞེས་མྱོང་དྲན་རང་བཞིན་གྱིས་གཞན་དུ་མེད་པ་ལ་དྲན་པ་འཐད་ཚུལ་
གསུངས། གསུམ་པ་རིགས་པ་གཞན་གྱིས་རང་རིག་དགག་པ་ནི། དེ་ཕྱིར་རང་རིག་ནས།
གྲུབ་མ་ཡིན། །ཞེས་སོ། །བཞི་བ་གཞན་དབང་རང་བཞིན་གྱིས་ཡོད་པ་མོ་གཤམ་བུ་དང་
མཚུངས་པར་བསྟན་པ་ནི། གལ་ཏེ་སྐྱེ་བ་མེད་ཅིང་ནས། ཅི་ཞིག་བསྐྱལ། །ཞེས་སོ། །
གཉིས་པ་སེམས་ཙམ་པའི་ལུགས་བདེན་གཉིས་ལས་ཉམས་པར་བསྟན་པ་ནི། གང་ཚེ་
གཞན་དབང་ནས། ཀུན་ཀྱང་བརླག །ཅེས་སོ། །གསུམ་པ་ཀླུ་སྒྲུབ་ཀྱི་རྗེས་སུ་འབྲངས་
རིགས་པ་ནི། སློབ་དཔོན་ཀླུ་སྒྲུབ་ནས། ལམ་ངན་ཞུགས། །ཞེས་སོ། །བཞི་བ་གཞན་
དབང་དང་འཇིག་རྟེན་གྱི་ཐ་སྙད་འགོག་པ་མི་མཚུངས་པར་བསྟན་པ་ནི། ཇི་ལྟར་ཁྱོད་
ཀྱི་ནས། བསྟེན་པར་བྱ། །ཞེས་སོ། །གསུམ་པ་སེམས་ཙམ་དུ་གསུངས་པའི་ཙམ་སྒྲས་ཕྱི་
དོན་མི་འགོག་པར་བསྟན་པ་ལ་གསུམ། ས་བཅུ་བའི་མདོ་ལས་སེམས་ཙམ་དུ་གསུངས་
པའི་དོན་སེམས་གཉིས་ཡོད་མེད་མཚུངས་པ། ལང་ཀར་གཤེགས་པ་ལས་སེམས་ཙམ་
དུ་གསུངས་པའི་དགོངས་པ་བཤད་པའོ། །
261

དང་བོ་ལ་ཙམ་སྒྲས་ཕྱི་དོན་མི་འགོག་པ་ས་བཅུ་བའི་ལུང་གིས་སྒྲུབ་པ། དོན་དེ་
ཉིད་མདོ་གཞན་གྱིས་སྒྲུབ་པ། ཙམ་སྒྲས་སེམས་གཙོ་བོར་སྒྲུབ་པའོ། །དང་བོ་ནི། མངོན་
གྱུར་མངོན་ཕྱོགས་ནས། ཡིན་པར་རྟོགས། །ཞེས་སེམས་ཙམ་དུ་གསུང་རྒྱུ་ས་བཅུ་བ་
དང་ལང་གཤེགས་ལས་གསུངས་པ། ཁམས་གསུམ་པོ་འདི་ནི་སེམས་ཙམ་མོ་ཞེས་པའི་
ཙམ་སྒྲས་ཕྱི་དོན་འགོག་པར་སེམས་ཙམ་པས་འདོད་ལ། འདི་བས་རྟག་པའི་བདག་
བྱེད་པ་བོ་ཡིན་པ་འགོག་པར་བཞེད་གསུངས། གཉིས་པ་ནི། དེ་ཕྱིར་བློ་ལྡན་ནས། བྱེད་
པོར་གསུངས། །ཞེས་སོ། །གསུམ་པ་ནི། དེ་ཉིད་རྒྱས་ལ་སངས་རྒྱས་ནས། བཀག་པ་མ་
ཡིན་ནོ། །གཉིས་པ་དོན་སེམས་ཡོད་མེད་མཚུངས་པ་ནི། འཇིག་རྟེན་པ་ཡི་ནས། སྐྱེས་
རིག་བྱ། །ཞེས་སོ། །གཉིས་པ་ལང་ཀར་གཤེགས་པ་ལས་སེམས་ཙམ་དུ་གསུངས་པའི་
དགོངས་པ་བཤད་པ་ལ། ཕྱི་རོལ་མེད་པར་སེམས་ཙམ་གསུངས་པ་དྲང་དོན་དུ་བཤད་
པ། མདོར་དྲང་ངེས་ཀྱི་དོན་རྟོགས་པའི་ཐབས་བསྟན་པ་གཉིས། དང་བོ་ལ་དྲང་དོན་དུ་
ལུང་གིས་བསྟན་པ་དང་། རིགས་པས་བསྟན་པ་གཉིས། དང་བོ་ལ་དངོས་ཀྱི་དོན་དང་།
དེ་དང་འདྲ་བའི་མདོ་གཞན་དྲང་དོན་དུ་བསྟན་པ་གཉིས། དང་བོ་ནི། མདོ་སྡེ་གང་
ལས་ནས། རིགས་པས་འཐད། །ཅེས་ས་བཅུ་བའི་ལུང་དྲང་དོན་མ་བྱས་པར། ལང་
གཤེགས་ལས། ཕྱི་རོལ་སྣང་བ་ཡོད་མིན་ཏེ། །སེམས་ནི་སྣ་ཚོགས་རྣམས་སུ་སྣང་། །
ལུས་དང་ལོངས་སྤྱོད་གནས་འདྲ་བ། །སེམས་ཙམ་དུ་ནི་ངས་བཤད་དོ། །ཞེས་པའི་
ཚིག་འདིའི་དོན་བསྡུས་ཏེ་དྲང་དོན་དུ་གསུངས། གཉིས་པ་ནི། རྣམ་པ་དེ་ལྟའི་ནས།
སངས་རྒྱས་རྣམས་ཀྱིས་གསུངས། ཞེས་སོ། །གཉིས་པ་དྲང་དོན་དུ་རིགས་པས་བསྟན་
པ་ནི། ཤེས་བྱ་མེད་ན་ནས། དགག་པར་མཛད་པ་ཡིན། །ཞེས་སོ། །དེས་མཐའ་བཞིའི་
ནང་ནས་གཞན་སྐྱེ་དགག་པ་སོང་ནས། གསུམ་པ་གཉིས་ཀ་ལས་སྐྱེ་བ་དགག་པ་ནི།
གཉིས་ལས་སྐྱེ་བའང་ནས། སྐྱེ་བ་འགྲུབ་པ་ཡོད་མ་ཡིན། །ཞེས་གཅེར་བུ་བས་རྫ་བུམ་
262

འཇིམ་པ་དང་། བྱེད་པ་བོ་གང་ཟག་གཉིས་ཀ་ལས་སྐྱེ་བར་བཤད་པ་བཀག བཞི་བ་
རྒྱང་འཕེན་པས་རྒྱུ་མེད་ལས་སྐྱེ་བར་བཤད་པ་དགག་པ་ནི། གལ་ཏེ་རྒྱུ་མེད་ཁོ་ནར་
ནས། དེ་ལྟར་བཤད་ཡིན་ཏེ། །ཞེས་སོ། །རྩ་བའི་ས་བཅད་གསུམ་པ་མཐའ་བཞིའི་སྐྱེ་བ་
བཀག་པའི་གྲུབ་པའི་དོན་ནི། གང་གི་ཕྱིར་ན་གོང་དུ་ནས། དངོས་རྣམས་རང་བཞིན་
བྲལ། །ཞེས་སོ། །གཉིས་པ་དེ་ལྟར་མཐའ་བཞིའི་སྐྱེ་བ་བཀག་པ་ལ་རྩོད་པ་སྤོང་བ་ལ་
དངོས་དང་། དོན་བསྡུ་བ་གཉིས། དང་བོ་ནི། གང་གི་སྤྲིན་ཚོགས་ནས། སྨྲ་འདི་མ་ངེས་
པའོ། །གཉིས་པ་ནི། མོ་གཤམ་བུ་ལ་རང་གི་ནས། ཐལ་མི་འགྱུར། །གསུམ་པ་རྟེན་འབྱུང་
གི་སྐྱེ་བས་མཐར་འཛིན་འགོག་ཚུལ་ནི། གང་ཕྱིར་རྒྱུ་མེད་པ་དང་ནས། མེ་ཡོད་མིན་དེ་
བཞིན། །བཞི་བ་རིགས་པས་དཔྱད་པ་བྱས་པའི་འབྲས་བུ་ངོས་བཟུང་བ་ནི། སོ་སོ་སྐྱེ་བོ་
རྣམས་ནི་ནས། མྱུར་དུ་གྲོལ་བར་འགྱུར། །ཞེས་སོ། །གཉིས་པ་གང་ཟག་གི་བདག་མེད་
རིགས་པས་སྒྲུབ་པ་ལ་གསུམ། ཐར་འདོད་ཀྱིས་ཐོག་མར་བདག་རང་བཞིན་གྱིས་གྲུབ་
པ་དགག་དགོས་པར་བསྟན་པ། བདག་དང་བདག་གི་བ་གཉིས་རང་བཞིན་གྱིས་གྲུབ་པ་
འགོག་པའི་ཚུལ། བདག་དང་ཤིང་རྟའི་དཔྱད་པ་དངོས་པོ་གཞན་ལ་ཡང་བསྒྲེ་བར་
བསྟན་པའོ། །དང་བོ་ནི། ཉོན་མོངས་སྐྱོན་རྣམས་ནས། འགོག་པར་བྱེད། །ཅེས་ཆགས་
སོགས་ཉོན་མོངས་དང་སྐྱེ་རྒ་ན་འཆི་སོགས་ཀྱི་རྩ་བ་བདེན་འཛིན་དང་། དེའི་ནང་
ནས་ཀྱང་རང་རྒྱུད་ཀྱི་ཕུང་བོ་ལ་བརྟེན་ནས་ང་དང་། ང་ཡིར་འཛིན་པའི་འཇིག་ལྟ་
ལྷན་སྐྱེས་ལས་འབྱུང་བས་ཐར་བ་འདོད་པ་དག་གིས་འདི་དགག་པར་རིགས་པ་ཡིན།
གཉིས་པ་ལ་བདག་རང་བཞིན་གྱིས་གྲུབ་པ་དགག་པ་དང་། བདག་གི་བ་རང་བཞིན་
གྱིས་གྲུབ་པ་དགག་པ་གཉིས། དང་བོ་ལ་གཞན་སྡེས་བཏགས་པའི་ཕུང་བོ་ལས་ངོ་བོ་ཐ་
དད་པའི་བདག་དགག་པ། རང་སྡེས་བཏགས་པའི་ཕུང་བོ་ཉིད་བདག་ཏུ་འདོད་པ་
དགག་པ། དེ་གཉིས་ཀྱི་ལྷག་པའི་ཕྱོགས་རྟེན་དང་བརྟེན་པ་སོགས་གསུམ་དགག་པ། དེ་
263

ཉིད་དང་གཞན་དུ་བརྗོད་དུ་མེད་པའི་གང་ཟག་རྫས་ཡོད་དགག་པ། བདག་ལ་བརྟེན་
ནས་བཏགས་པ་ཙམ་དུ་བཞག་པ་དཔེ་དང་བཅས་པ་བཤད་པ། དེ་ལྟར་བཞག་པ་ལ་
མཐར་འཛིན་གྱི་རྟོག་པ་སྤང་སླ་བའི་ཡོན་ཏན་དང་དྲུག དང་བོ་ལ། ཕྱོགས་སྔ་མ་
བརྗོད་པ་དང་། དེ་དགག་པ་གཉིས། དང་བོ་ནི་འཇིག་ལྟའི་དམིགས་པའི་བདག་དེ་གང་
ཞེ་ན་འདི་ལ་གྲངས་ཅན་གྱི་ལུགས་དང་། བྱེ་བྲག་པ་སོགས་གཞན་གྱི་ལུགས་གཉིས།
དང་བོ་ནི། ཟ་བོ་རྟག་དངོས་ནས། རྣམས་ཀྱིས་བཏགས། ཞེས་སོ། །གཉིས་པ་ནི། དེའི་
དབྱེ་ཅུང་ཟད་ནས། ཐ་དད་གྱུར། །ཞེས་ཕུང་བོ་དང་ངོ་བོ་ཐ་དད་པའི་བདག་ཁས་ལེན་
པའི་རྩ་བ་གྲངས་ཅན་གྱི་ལུགས་ལས་གྲུབ་མཐའི་བྱེ་བྲག་མང་བོ་གྱེས་པ་རེད་གསུངས།
གཉིས་པ་དེ་དགག་པ་ནི། མོ་གཤམ་བུ་ལྟར་ནས། ལས་གཞན་བདག་འགའ་མེད། །ཅེས་
སོ། །དེ་ཡང་འཁོར་བར་འཁོར་བྱེད་ཀྱི་རྩ་བ་ངར་འཛིན་ལྷན་སྐྱེས་དུད་འགྲོ་ཡན་ཆད་
དང་ཐུན་མོང་བ་དེ་འདྲ་བ་ནི་འཁོར་བའི་རྩ་བ་དང་། གཞན་གྲུབ་མཐས་བསླད་པའི་
བློས་འཁོར་རྩ་བྱེད་མི་ཐུབ་ལ། དེ་སྤང་བས་འཁོར་བ་ལས་གྲོལ་བར་ཡང་མི་འགྱུར་
ཞིང་། དུད་འགྲོ་ལ་སོགས་པ་ལ་ངར་འཛིན་ལྷན་སྐྱེས་ཡོད་ཀྱང་མ་སྐྱེས་པ་དང་རྟག་
པའི་ཁྱད་པར་དུ་བྱས་པའི་བདག་འཛིན་དེ་འདྲ་གྲུབ་མཐས་བློ་མ་བསྒྱུར་བ་ལ་མི་
འབྱུང་མོད། འོན་ཀྱང་སྔོན་གྲུབ་པའི་མཐའ་དེ་འདྲ་ལ་བློ་སྦྱངས་ཏེ་གོམས་པའི་དབང་
གིས་དེ་འདྲ་ཡོད་ཡང་སྲིད་རྒྱུ་རེད་གསུངས། གཉིས་པ་རང་སྡེས་བཏགས་པའི་བདག་
དགག་པ་ལ་ཕུང་བོ་བདག་ཏུ་འདོད་པ་ལ་གནོད་བྱེད་བསྟན་པ། དེ་ལྟར་འདོད་མི་
རིགས་པའི་སྒྲུབ་བྱེད་བསྟན་པ། ཕུང་བོ་བདག་དུ་སྨྲ་བ་ལ་གནོད་བྱེད་གཞན་བསྟན་པ།
ཕུང་བོ་བདག་ཏུ་གསུངས་པ་སོགས་